A basilica de Santa María d'os Sagraus Corporals de Daroca ye una basilica y antiga colechiata d'estilo romanico que se troba en a localidat de Daroca (Campo de Daroca, Aragón).

Caracteristicas
O suyo orichen data d'o sieglo XII, d'estilo romanico, si bien fue modificada y ampliada a traviés d'a suya historia dica o sieglo XVI gracias a la importancia que adquirió como depositaria d'a reliquia d'os Sagraus Corporals, que se guarda en a capiella d'o mesmo nombre. En a mesma capiella destaca tamién un retablo «jubé» d'o sieglo XV.

Cal destacar o suyo organo (sieglos XV-XVI), o conchunto barroco de l'Altar Mayor d'o XVII y o museu parroquial. En l'exterior, l'abside romanico y l'antiga Puerta d'o Perdón, que data d'os sieglos XIV-XV.
Dende 1890 tien o títol de basilica.
Basilica de Santa María d'os Sagraus Corporals de Daroca